आधार बगैर नहीं मिलेगी छात्रवृत्ति, साइकिल-पोशाक पेंशन की रकम
भोजपुरी को 8वीं अनुसूची में शामिल कराने का प्रस्ताव
राज्यमें बैंक खातों के आधार लिंक के बिना छात्रवृत्ति, साइकिल-पोशाक योजना या सामाजिक सुरक्षा पेंशन की रकम नहीं मिलेगी। आधार कार्ड बनवाने की गति को तेज करने के लिए सरकार ने यह फैसला किया है। शुक्रवार को कैबिनेट की विशेष बैठक में इस प्रस्ताव को मंजूरी मिल गई। राज्य में अभी भी 2.5 करोड़ लोगों का आधार कार्ड बनना बाकी है। इसे 31 मार्च तक पूरा कर लेने का लक्ष्य है। राज्य में 31 मार्च तक सभी तरह की छात्रवृत्ति को बांट लेना है।
आधार कार्ड बनवाने के लिए 1000 केंद्र खोले गए हैं। लोगों को कार्ड बनवाने के लिए प्रेरित करने के लिए सरकार ने यह फैसला किया है। बिहार में 0-5 उम्र में 1.19 करोड़ जबकि 5-18 या इससे ऊपर के 1.31 करोड़ लोगों का आधार कार्ड नहीं बना है। इसके लिए अभियान चलाया जाएगा। आधार लिंक हो जाने के बाद छात्रवृत्ति, साइकिल-पोशाक योजना की रकम या सामाजिक सुरक्षा पेंशन का भुगतान लाभार्थी के बैंक खाते में आरटीजीएस के माध्यम से किया जाएगा।
{राज्य के न्याय मंडलों और न्यायिक अकादमी में 27 डाटा इंट्री ऑपरेटरों की कॉन्ट्रैक्ट पर बहाली को मंजूरी
{विभागीय निविदासमिति किसी परियोजना की लागत में बढ़ोतरी को दे सकेंगी मंजूरी
{वोकेशनलट्रेनिंग की निगरानी के लिए स्टेट वोकेशनल सोसायटी फॉर ट्रेनिंग का किया गया गठन
{नौ सालके दौरान 117 करोड़ के अधिकाय व्यय को मंजूरी
{गोपालगंजके चिकित्सा पदाधिकारी केके गुप्ता की बर्खास्तगी पर मुहर
मदरसा के शिक्षकों को वेतन के लिए 39 करोड़
राज्यमें 609 मदरसों के नियोजित शिक्षकों को वेतन के लिए कैबिनेट ने 39 करोड़ रुपए दिए हैं। शिक्षकों को वेतन एक साल से बंद था।
राज्य में विधानसभा के सदस्य अपने पूरे कार्यकाल (5 साल) के दौरान एक लाख रुपए के फर्नीचर खरीद सकेंगे। पहले पांच साल में एक बार इसके लिए 50 हजार रुपए दिए जाते थे। अब इस रकम को दोगुना कर दिया जाएगा। विधान परिषद के सदस्यों को भी विधायकों की तरह ही यह सुविधा प्रदान की जाएगी। इसी तरह विधायक साल में दो लाख रुपए तक की हवाई या रेलयात्रा कूपन पर कर सकेंगे। इसके लिए मौजूदा नियमावली में संशोधन किया गया है।
गेस्ट लेक्चरर को प्रति क्लास एक हजार रु.
राज्यभरके इंजीनियरिंग कॉलेजों, राजकीय पॉलिटेक्निक और राजकीय महिला पॉलिटेक्निक में अतिथि सहायक प्राध्यापक, व्याख्याता, प्रयोगशाला सहायक और अनुदेशकों को प्रति क्लास एक हजार रुपए दिए जाएंगे। पहले प्राध्यापकों को प्रति क्लास 400 रुपए दिए जाते थे। शुक्रवार को कैबिनेट की विशेष बैठक में इस प्रस्ताव को मंजूरी दे दी गई।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva